இப்படிப் பல சிறப்புகளை வானொலியைக் கொண்டாட ஒரு நாள் வேண்டும் என்று முதன் முதலாகக் கோரிக்கை விடுத்தது ஸ்பானிஸ் வானொலி அகாடமி. இந்தக் கோரிக்கையை ஏற்று யூனஸ்கோ இது தொடர்பாக ஒரு அறிக்கை ஐநா பொதுச் சபையில் வைத்தது. இதன் அறிக்கையின்படி ஐநா சபையின் வானொலி உருவாக்கப்பட்ட நாளான பிப்ரவரி 13 ஆம் தேதி உலக வானொலி தினமாக கொண்டாடப்படும் என்று 2011 ஆம் ஆண்டு முடிவு செய்யப்பட்டது. வானொலியைக் கொண்டாடவும், அனைத்து நிலையங்களுக்கும் இடையே ஒரு கூட்டுறவை ஏற்ப்படுத்தவும், சமூக வானொலிகள் மூலமாக தகவல்கள் பரிமாற்றத்தை ஊக்குவிக்கவும் இந்தத் தினம் கொண்டாடப்பட்டு வருகிறது.